Mesoptilini

Mesoptilini er en nokså artsfattig gruppe av snutebiller. De er middelsstore, avlange snutebiller uten skjell på kroppen.

Utseende 
Middelsstore, avlange, parallellsidige snutebiller. Kroppen er mørkfarget, oftest svart, gjerne med en blålig metallglans, og de mangler skjellkledning. Hodet er middels stort med store, flate fasettøyne og en ganske lang, tynn snute. Antennene er knebøyde, ganske slanke med en markert kølle ytterst, og sitter festet omtrent midt på snuten. Brystskjoldet (pronotum) er bredere enn langt, med avrundede sider, markert tilsmalnet framover, på oversiden kraftig og tett punktert. Dekkvingene er litt bredere enn brystskjoldet, parallellsidige, med markerte skuldre. De har sterkt markerte punktrader. Beina er forholdsvis korte, lårene med kraftige tenner på undersiden.

Levevis 
Larvene utvikler seg i død ved, som oftest like under sevjelaget på små, nylig døde grener eller kvister.

Systematisk inndeling 
Disse billene blir ofte plassert i underfamilien Molytinae.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien greinsnutebiller, Mesoptilinae Lacordaire, 1863 (=Magdalinae)
 stammen Mesoptilini Lacordaire, 1863
 slekten Apocnemidophorus Hustache, 1937 - kan også plasseres i Cnemidontini
 slekten Cnemidontus Schenkling, 1935 - kan også plasseres i Cnemidontini
 slekten Corynodoceras Kuschel, 1950
 slekten Eumagdalis Daniel, 1903
 slekten Habromagdalis Kuschel, 1950
 slekten Mesoptilius Labram & Imhoff, 1845
 slekten Prionomagdalis Kuschel, 1955

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 Uk Beetles - Mesoptilinae 
 

Snutebiller
Biller formelt beskrevet i 1863
Dyr formelt beskrevet av Jean Théodore Lacordaire